CELEX: 31988D0472
Language: el
Date: 1988-07-26 00:00:00
Title: Απόφαση της Επιτροπής της 26ης Ιουλίου 1988 σχετικά με την βελτίωση της αποτελεσματικότητας των γεωργικών διαρθρώσεων στην Πορτογαλία σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην πορτογαλική γλώσσα είναι το μόνο αυθεντικό)

Avis juridique important

|

31988D0472

88/472/ΕΟΚ: Απόφαση της Επιτροπής της 26ης Ιουλίου 1988 σχετικά με την βελτίωση της αποτελεσματικότητας των γεωργικών διαρθρώσεων στην Πορτογαλία σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην πορτογαλική γλώσσα είναι το μόνο αυθεντικό)  

Επίσημη Εφημερίδα αριθ. L 231 της 20/08/1988 σ. 0038 - 0038

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Ιουλίου 1988  σχετικά με την βελτίωση της αποτελεσματικότητας των γεωργικών διαρθρώσεων στην Πορτογαλία σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στην πορτογαλική γλώσσα είναι το μόνο αυθεντικό)  (88/472/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 σχετικά με τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 25,  Εκτιμώντας:  ότι, σύμφωνα με το άρθρο 24 παράγραφος 1 δεύτερο εδάφιο, η πορτογαλική κυβέρνηση ανακοίνωσε, στις 26 Ιανουαρίου 1988, το νομοθετικό διάταγμα αριθ. 358/87 της 17ης Νοεμβρίου 1987 σχετικά με την αναστολή ορισμένων ενισχύσεων στις επενδύσεις στον τομέα του γάλακτος, οι οποίες προβλέπονται από το νομοθετικό διάταγμα αριθ. 79-Α/87, για την εφαρμογή του κανονισμού (ΕΟΚ) αριθ. 797/85·  ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει εάν, σε συνάρτηση με τη συμφωνία των εν λόγω διατάξεων με τον προαναφερθέντα κανονισμό και λαμβανομένων υπόψη των στόχων του κανονισμού αυτού, καθώς και της αναγκαίας σύνδεσης μεταξύ των διαφόρων μέτρων, πληρούνται οι όροι για χρηματοδοτική συμμετοχή της Κοινότητας·  ότι, οι προαναφερθείσες διατάξεις ανταποκρίνονται στους όρους και στον στόχο του κανονισμού (ΕΟΚ) αριθ. 797/85·  ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) για τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις σχετικά με την εφαρμογή του κανονισμού (ΕΟΚ) αριθ. 797/85 στην Πορτογαλία εξακολουθούν να πληρούν, λαμβανομένου υπόψη του νομοθετικού διατάγματος αριθ. 358/87 της 17ης Νοεμβρίου 1987 για αναστολή ορισμένων ενισχύσεων στον τομέα του γάλακτος, τους όρους για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του εν λόγω κανονισμού.  Άρθρο 2  Η παρούσα απόφαση απευθύνεται στην Πορτογαλική Δημοκρατία.  Βρυξέλλες, 26 Ιουλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 93 της 30. 3. 1985, σ. 1.  (2) ΕΕ αριθ. L 167 της 26. 6. 1987, σ. 1.